LidanRubinov/Halacha-QA huggingface dataset:
שאלה: הנהגת ה : הרב, שאלה זו נמחקה לי מיד כשניסיתי לשלוח, אנסה לחזור על דברי. רציתי לשאול מדוע אנחנו מודים לקב"ה על כך שהוציא אותנו ממצרים, והרי הוא זה ששיעבד אותנו מלכתחילה. משל למה הדבר דומה? למלך שהיכה את בנו מכה נמרצת על אף שלא חטא, ואח"כ ריפא אותו. האם זה מוצדק? ואם אומר, מידתו של מלך מלכי המלכים הקב"ה אינה כמידתו של מלך בשר ודם, שמלך בשר ודם יש לו סיבות יותר מופשטות ויחידאיות, ואילו מלך מלכי המלכים הקב"ה הסיבות למעשיו עמוקות מיני ים, אולי יותר שכליות, ואין אנו יודעים לפרשן מרוב מורכבותן. אולם אם כן, אם הסיבות שהקב"ה מסבב את השגחתו הן אמיתיות, עמוקות ונכונות, מדוע אנו מתפללים אליו שיבטל את הגזירה? משל למה הדבר דומה. לאדם חולה מאוד שהרופא מבקש לעשות לו ניתוח שיציל את חייו, אך הוא מתחנן אל הרופא שלא יעשה את הניתוח. מדוע יאמר כן? האם בקשתו מהרופא מוצדקת? ואם אומר, התפילה נועדה להמתיק את הדין, כיוון שאפשר לרפא את החולה ללא כל ניתוח, בדרך מתוקה יותר ונעימה, אז מדוע ה לא מיתק את הדין מלכתחילה? ואם אומר, ה רוצה שנתפלל אליו ורק אז ימתק את הדין, האם רק משום שלא התפללנו אליו הוא גורם פורענות קשה לעמו? הדבר עשוי לנגוד את הצדק המוסרי האלוקי, לגרום לפורענות קשה שלא הייתה אמורה להתבצע. ואם אומר, הדבר מוצדק, שכן אם איננו מתפללים לה, סימן שעמ"י לא במצב רוחני מספיק, לא קשור כ"כ לה ולכן צריך "לנער אותם", האם אין דרך נעימה וטובה יותר לגרום להם לחזור בתשובה? בנוסף, בנושא אחר, המצב בימינו הוא שהשגחת ה נסתרת. אנשים רבים מתקשים לראות את ה, שהרי לא ממש רואים אותו, זו יותר הרגשה רוחנית. אני עצמי קורה פעמים רבות שאני לא מצליחה לראות את ה. אני מרגישה שאם לא יבוא המשיח עכשיו ויראה לנו את הדרך לעבודת ה, או שלא תהיה לי עזרה רוחנית ממישהו, הדבר עלול לערער את מצבי הרוחני. אני מרגישה שעבודת ה שלי באה בגלים, פעם ממש מאמינה בדביקות, ופעם ממש כופרת. איך ניתן לפתור את העניין לדעתך? על ההקשבה, אתה עושה עבודת קודש.
תשובה: ב"ה, יש שאלה מקדימה, מדוע ה  שעבד? המדרש אומר שיש חטאים שבגללם השתעבדו, לכן יש מה להודות, ובכלל, ה  לא רק הוציא אותנו ממצרים והפכנו לעבדים משוחררים שמסתובבים בעולם, אלא קבלנו הרבה מעלות רוחניות וגשמיות. מטרת התפילה היא להתקרב אל ה  ולכן נוצרים כל מיני צרכים שנתפלל, ולא ההיפך בגלל שיש צרכים מתפללים. לא רואים את השגחת ה?? לפני מאה שנה בלבד הינו מפוזרים בכל העולם, לפני מאה שנה הינו רדופים ומוכים, לפני שבעים שנה היינו אפר כבשן, והיום אנחנו מדינה חזקה בריאה ומפותחת, לפעמים יש לאדם קושי אישי ולכן הוא לא רואה את כל הדברים הגדולים, צריך להרים את המבט מהצרות האישיות ולראות את כל מעשה ה. יחד עם זאת צריך לפתור את הבעיות האישיות שגורמות מבט קודר על המצב. אשמח לעזור בפלפון 0527710491 דני ארגמן
שאלה: חייב תמיד להגיד את האמת?: הרב! אני שואלת על מידת האמת.אני חיייבת תמיד תמיד להגיד את האמת להורים שלי? נגיד אם הם שואלים אותי אם יש לי משהו מסויים, כי הם רוצים להביא לשכנים ובדיוק נגמר להם הדבר הזה.כמו כסף לבת מצווה או חולצה לבנה שהשכנה ביקשה אז הם שואלים אם ישלי שאני אשאיל להם.ואני לא רוצה להגיד כן יש לי.כי אני באמת לא רוצה לתת להם.אז אני אומרת לא.אין לי אבל אז אני מרגישה רע עם עצמי שככה שיקרתי.אבל אני באמת לא רוצה להגיד את האמת! מה עושים?!
תשובה: כיוון שלא מדובר על הפסד אלא על יצר שלא לחלוק עם אחרים, אזי אין היתר לשנות מן האמת. מי ששם את האמת ביסוד חייו- כל דרכיו באורח מישור.
שאלה: מפחדת לא לנצל את החופש: היי, אני ממש שמחה שהגיע החופש. אבל אני ממש ממש מפחדת שאני לא ינצל אותו. וסתם יעשה דברים לא טובים וישתעמם. ואני יודעת שאם לא יהיה לי סוג של סדר אני "יאבד".,יקום מאוחר יקצצ בתפילה ויהיה במחשב. וזה חבל. יש לכם רעיון מה אני כן יכולה לעשות?
תשובה: לק"י לך השאלה שלך היא שאלה שלא מעט שואלים לקראת החופש, ובפרט החופש הגדול שפתאום יש לנו מלא זמן ביד, חודשיים, לעשות בהם הרבה דברים. זה לא יום או שבוע שיש בהם חגים, אלא חודשיים. לכן, הפחד שזה לא ינוצל הוא באמת אמיתי. אז מה עושים? בתוך השאלה שלך הבאת התשובה המתבקשת   לסדר את הדברים. יש כמה דרכים לעשות את זה ובתוך הקישוריות המצורפות יש כמה וכמה כלים שקשורים בשאלה. וכמה מילים, אני ממליץ לעשות רשימת מטלות כדי להגיע להישג שאת קובעת לעצמך. כך, את תהיי מחוייבת אליו במהלך החופש. בנוסף, תנסי לקבוע דברים מחוץ לבית ככה שלא תתפתי לשחק רק במחשב. אבל איך תצאי מהמיטה? תקבעי משהו עם חברים או משפחה בבוקר, ככה את תהיי מחויבת גם לקום. מה זה מחויבת? אם את בוחרת בכך. את צריכה את הכוחות שלך לקום ולהתחיל באמת לעשות שינוי כדי שהזמן לא יתאדה וינוצל כמו שצריך. מקווה שהדברים עזרו וכמובן אם יש עוד שאלות לגבי מה שכתבנו או לגבי דברים אחרים את יכולה תמיד לכתוב לנו. חופש מנוצל ומבורך, נתנאל netanelweil gmail.com
שאלה: כשרות אור יהודה בעופות: האם כשרות של רבנות אור יהודה מהדרין בעופות היא טובה? איך היא ביחס לאוירבך מהדרין?
תשובה: כל העופות שמשווקים עם כשרות של רבנות מקומית בארץ הינם כשרים ועם זאת ניתן לצפות ברשימת המומלצים
שאלה: שם לבן בכור: בע ה בעוד חודשיים אני צריכה ללדת את בני הבכור. רציתי לשאול לגבי השם מאור? אני מאוד מתחברת לשם ולמשמעותו וכך גם בעלי. האם זה ר? בנוסף לאחי קוראים מאור, אך אנחנו קוראים בגלל החיבור לשם ולא על שמו של אחי. האם זה ר? אודה לעזרה -
תשובה: אם לא קוראים כך על שמו של אחיך, והשם נאה בעיניכם והנכם רואים בו משמעות של הארה קדושה- מותר
שאלה: ניחום אבלים בי"ז תמוז: אני מעוניינת ללכת לנחם אבלים ביום ראשון הקרוב, י"ז תמוז. האם יש איזו מניעה? האם מותר להם לקבל מנחמים? האם הם צמים?
תשובה: מותר לנחם אבלים בי"ז בתמוז. אין סיבה שלא יצומו, ואין סיבה שלא ינוחמו על אבלם הפרטי.
שאלה: קשר עם בנים דתיים, זה ר?: לך כבוד הרב! קוראים לי.אני בת., הגעתי מבית חילוני אז כרגע אני בצבא, ואני רוצה לחזור בתשובה :) ורציתי להתייעץ בקשר למשהו, שאני קצת מבולבלת בקשר אליו. בגלל שאני מבית חילוני, יש לי פייסבוק ואת כל הדברים האלו. ובזמן האחרון הבנתי ממישהו שזה לא טוב שיש לי קשר עם בנים. והייתי מדברת בפייסבוק עם בנים. היו לי קשרים גם עם בנים חילוניים מבית הספר, ומכל מיני מקומות, אבל אני יודעת שקשר איתם לא יועיל לי בשום צורה, היה לי קשה לחשוב לעשות שינוי, אבל החלטתי שאנתק איתם את הקשרים, כך שלא אדבר איתם :) (כי משהו ממש מרכזי שאני דואגת ממנו, זה מידה כנגד מידה, שאולי אם אני אדבר עם בנים סתם, אז גם בעלי לעתיד ידבר עם בנות באינטרנט חס וחלילה, או שאולי לא אמצא זיווג. וזה ממש מדאיג אותי לדוגמה.) אממ אבל, אם יש לי בפייסבוק בנים דתיים, שאני שואלת אותם שאלות הלכתיות ומתייעצת בקשר לכל מיני נושאים שאני מרגישה שאני צריכה לשתף (שלרוב הם קשורים לדת). זה ר? כי זה עוזר לי. ויהיה לי קשה בלי זה. פשוט פעם מישהי אמרה לי בלי קשר, שאם אני מדברת עם מישהו פנים מול פנים, אז אפילו אם יש לי אפשרות להחזיר אותו בתשובה (שזה בעצם המקרה הכי קיצוני - בצורה החיובית), עדיף כבר שלא לדבר איתו מאשר להחזיר אותו בתשובה כי זה לא צנוע. (אבל היא דיברה על קשר של פנים מול פנים, עם מפגשים, שזה לא המקרה כאן.) פשוט חשבתי שאם כבר יש לי פייסבוק, אוכל לנצל את זה כדי ללמוד, לדוגמה מדפים של זיכוי הרבים, וגם כדי לשאול שאלות במידת הצורך. היתה גם מישהי שאמרה לי שלשאול שאלות הלכתיות זה ר. לא יכול לצאת מזה משהו רע נכון? כי זה ממש עוזר לי. מאוד חשוב לי לשמור על קשרים בפייסבוק עם אנשים דתיים. וארגיש לא טוב אם אנתק קשר איתם, מן הרגשת הפסד. יש לדוגמה בחור אחד חרדי (שאף פעם לא היה לו פייסבוק), אבל הוא פתח ודיברתי איתו, והוא אמר לי את זה: אני יכול ללמד אותך הכל בנושא התורה וההלכה, לימדתי מליונים :) (חשוב לי לציין שאני ממש לא יודעת כלום בנושא הדת חחח אפילו לא קצת, וזה מאוד מלחיץ אותי, לכן אני שמחה ומקבלת כל מישהו שמציע לי עזרה כדי להגיע למטרה של חזרה בתשובה). אז השאלה שלי היא, אם זה ר לקבל עזרה מאנשים שהם בנים כביכול? בזה לא יכול לצאת לי סוג של עונש של מידה כנגד מידה, נכון.? כי מזה אני הכי מודאגת. שלא יהיה לי זיווג בגלל זה או משהו דומה. זה ממש מלחיץ אותי. פשוט את כל זה אני עושה בשביל הקב ה, אני צריכה עזרה כדי לחזור בתשובה. מה שכן לא אדבר עם בנים דתיים חדשים, אבל חשבתי לשמור לפחות על הקשרים הקיימים, שזה בערך עם 4-5 אנשים דתיים. (ובלי קשר, עוד חודשיים אני מסיימת צבא, ואני לוקחת שנה חופש, שבה אני רוצה ללמוד הרבה, ללכת כל יום לשיעורים, ללמוד מספרים ואפילו דרך האינטרנט. ואח כ חשבתי ללמוד להיות מורה לתנ ך, בביה ס דתי, אני ממש רוצה את זה, אז אני מתארת לעצמי שאחרי השנה הזאת של החופש, הקשרים בטח יתנתקו כי אהיה מאוד עסוקה בלימודים, אז במקרה שכן יש בעייתיות בקשרים - זה ר לנצל את הקשרים האלו במשך השנה הזאת כדי שיעזרו לי כמה שיותר? ואז הם בטח יתנתקו?)
תשובה: ראשית, ברוכה הבאה בצורה פשוטה: אם הקשר דרך הפייסבוק מקדם אותך בנושאי אמונה, אנושיות, מוסר וכדו  - המשיכי בקשר הזה, למדי ממנו את מה שמתאים לך, והישמרי כמובן (כמו כל אחת אחרת) מסכנות שאורבות באינטרנט. והרבה הצלחה
שאלה: ימי שלושת השבועות ותשעה באב: ההורים שלי קבעו טיסה לחו"ל למשך חודש. התברר לי שהטיסה חלה בימי שלושת השבועות ותשעה באב. אני מעוניינת לדעת אם ניתן לטוס בימים האלו? מהם האיסורים בימי שלושת השבועות? האם מותר לנו לטייל,בריכה, קניות וכו? ומהם האיסורים מראש חודש אב ובשבוע של תשעה באב?
תשובה: ימי בין המצרים נועדו לזכרון המקדש וחורבנו. ישנן הלכות קשיחות, כגון איסור נישואין וכדו, וישנם מנהגים שהתקבלו במשך השנים, וישנם גם התנהגויות שמטבע הדברים לא שייכות. אין איסור ליסוע לטיול, אבל מלכתחילה לא מתאים לקבוע אותו לימי בין המצרים, ובוודאי שלא לימי תשעת הימים. אולם, אם הוא נקבע כבר, מצאי דרך להזכיר וללמוד בכל יום מהטיול את ענייני המקדש וירושלים, והימנעי מעשיית דברים חריגים המבטאים שמחה יתרה ופומבית.
שאלה: פחדים ממדרשה שנמצאת במקום מסוכן: לרב! בעז"ה אני אמורה ללכת בקרוב למדרשה בהתנחלות, ואני באה מעיר. ובאופן כללי אני קצת פחדנית ויש לי חששות. בזמן האחרון היה קרוב למדרשה שלי פיגוע ואני מאוד חוששת, האם זה אמור להשפיע על ההחלטה? ואם לא אפשר בבקשה מילות חיזוק. :)
תשובה: ראשית, שיהיה לך בהצלחה גדולה במדרשה שאת הולכת ללמוד בה. אנו נמצאים בעולם בו אנו נוטלים סיכונים מסוימים כדי להשיג דברים טובים יותר. אפילו יציאה מהבית וחציית כביש עלולה להיות מסוכנת, ואף על פי כן אין אנו נמנעים ממנה, כיוון שהתועלת שיש בהליכה שאנו הולכים גוברת על החששות מהסיכונים. אמת הדבר, שאין אנו יודעים בוודאות שלא יקרה לנו אירוע קשה, אולם אנחנו לא נועלים את עצמנו בגלל הפחדים והחששות, אלא יונקים עוצמה וחיזוק מחשיבות הדבר שאותו אנו מתכוונים לעשות. בחרת במדרשה. היא כנראה זאת שמתאימה לך. לאמור: סביר להניח כי במדרשה זו תמצאי את עולמך הרוחני העמוק, את פיתוח המידות שלך, ואת ההתקדמות הכללית. כדאי אפוא ללכת לשם. במצב כזה, אנו גם מחליטים כי כדאי להסתכן לצורך זה, כמובן מקפידים על כללי בטיחות ועל הדרכים בהם אנו יכולים להקטין את הסיכונים. ומתפללים לריבונו של עולם שיסייע לנו בבחירתנו. האם את יכולה ללכת בדרך זו?
שאלה: מחילה ואמת.: הרב. ה מצפה מאיתנו שנהיה לפלפים? כל ערב הריני מוחל וסולח וכו. מזה מוחל מה? הוא פגע בי!! מה היחס של התורה לזה? לא להקפיד בכלל? לסלוח תמיד? וכן שאלה נוספת. האמת וה הם שני אבני יסוד. אני מטבעי מתחבר יותר אל האמת, האם כדאי? או שמא בעולם הזה יש להיות שלומ"ים?
תשובה: השאלה על המחילה היא שאלה מצוינת. אשמח אם תקרא מאמר שלם שכתבתי על הנושא: יחסי אמת ו נידונו בסוגיות שונות, ולהלכה נפסק כבית הלל כי ה קודם לאמת. אולם החכמה היא, לאחר שקיימנו "ותשלך אמת ארצה", לקיים את "אמת מארץ תצמח", ולהצמיח אותה מחדש: "אמת מארץ תצמח".
שאלה: עוגיות מרווה: רציתי לשאול לגבי עוגיות של חברת "מרווה", שהוציאו לאחרונה גם מהדורה בהשגחת בד"ץ אגודת ישראל, נאמר לי פה שאולי כתוב שם "פת ישראל". לא בדקתי אבל אם אכן, כך זה אומר שאין שם בישול עכו"ם גם לדעת הספרדים?
תשובה: בפת (פת ופת הבאה בכיסנין) אין הבדל בין ספרדים לאשכנזים ודי בהדלקת התנור כדי להתיר את המאפה
שאלה: רבנות טבריה מהדרין: האם יש לכם מידע על רבנות טבריה מהדרין ספציפית ביחס למקומות שמוכרים בשרי, שניצל וצ יפס וכדומה. יש אחד שהיה רשום שהבשר כך וכך ושמיטה לחומרא וכן הלאה האםיש לכם מידע
תשובה: הרבנות טבריה מוציאה דף פירוט שבועי בנושאים שציינת. אנא פנה אליהן ישירות ע"מ לקבל את המידע המעודכן ביותר מצ"ב הטלפון של המועצ"ד טבריה - 046720993 בנוסף תמיד מומלץ לשוחח עם המשגיח על ההשגחה בפועל
שאלה: דיני כשרות: לרב! ברצוני לשאול כמה שאלות : 1. האם שתיית אלכוהול במקום ללא תעודת כשרות מותרת? ומה בעניין שאין במקום מכירה של חלב ובשר? 2. אם אדם שאפה עוגה מציע לי לטעום, ואנני יודעת את מידת הכשרות שלו בבית, מה עלי לעשות? 3. האם מותר ללמוד מילים באנגלית לפסיכומטרי ביום שבת? מראש, ויום טוב!
תשובה: נושאי הכשרות באלכוהול הם חמורים ביותר (יין נסך, סתם יינם ועוד), ועל כן בוודאי שצריך תעודת כשרות למקום זה. זה לא קשור לנושאי בשר וחלב. הטוב ביותר הוא לומר את האמת, ולומר כי מאוד היית רוצה לטעום מהעוגה, אולם יש לך כללים עצמיים של כשרות, ולצערך אתה נאלץ. מניסיוני למדתי שאין משהו טוב יותר מאשר האמת. אני מחמיר בנושאי לימודי חול בשבת, וסובר שזו פגיעה בשבת דאורייתא. תוכל לקרוא על כך כאן:
שאלה: עזרה במבחן: לכבוד הרב! אני סטודנט, ואני נמצא היום בתקופת מבחנים. לאחרונה היה לי מבחן על תוכנת שרטוט במחשב. המבחן התבצע על המחשב. כחלק מהמבחן היה עלינו להעביר את השרטוט, למצב של הדפסה. על מנת לבצע את זה, כמו שהמרצה רצה, היה צריך לבצע כמה וכמה שלבים. הרב אני לא זוכר בדיוק, מה אמרתי למרצה, ומה הוא אמר לי, אבל אני מספר לך בכללי את הסיפור. לא הצלחתי לבצע בחלק האחרון של המבחן את מה שהמרצה רצה, ולכן קראתי לו ואז הוא רמז לי שאני צריך לעשות כך וכך. בהמשך המבחן יצא לי שהוא רמז לי, עוד משהו. חשוב לי לציין שמה שהמרצה רמז זה לא הפתרון הסופי, אבל מה שבטוח שבלי העזרה שלו לא הייתי מצליח לבצע את מה שהיינו צריכים לעשות. כי לאחר שהוא רמז לי המשכתי לנסות, עד שבסוף הצלחתי. אבל בזכות הרמיזה שלו, ידעתי קצת יותר מה לעשות, ומה לא לעשות כדי לבצע את מה שהמרצה רצה. הרב יש לי מצפון בגלל מה שעשיתי אני מרגיש שעשיתי משהו לא ר. שבעצם גרמתי לכך שהמרצה ירמוז לי ויעזור לי. (הרב אני מאד מקפיד בעניין העתקות, אני גם לא עונה לחברים שלי ללימודים שיוצא שואלים אותי תוך כדי המבחן) את המבחן כתב אותו מרצה שרמז לי. הרב מה עלי לעשות? איך אני יכול לתקן את מה שעשיתי? האם עלי לדווח על כך? אולי לעשות מועד ב? הרב אני לא רוצה לקבל ציון שלא מגיע לי. בברכת יום טוב.
תשובה: יישר כוח על הרגישות ועל הרצון באמת. בתיאור הדברים שאת מתארת מדובר במרצה שהוא כתב את הבחינה, והוא אחראי לתוצאותיה. את יכולה לסמוך על החלטתו לסייע לך במעט, מתוך הנחה שלו (כנראה) שאם מספיק לך סיוע מועט כזה - סימן שאת כן שולטת בחומר, ויש לך רק באג קטן. ההכרעה שלו היא לגיטימית, ואת לא צריכה לייסר את עצמך בפחדים שאת עלולה לקבל ציון שאינו מגיע לך. ובהצלחה
שאלה: שכר מצוות: הרב האם אפשר להעביר את כל שכר המצוות או הזכויות בעולם הבא לאדם אחר רק על פי הראש? ואם כן איך הוא יכול להחזיר לי אותו?
תשובה: וכי מי בעולם יודע לענות על שאלה זו? אני יודע כי אנשים עושים זאת ומעבירים זכויות, אולם לאמתו של דבר - אלו דברים שאנו עושים בעולם הזה, ואין לנו שום מושג האם הקב"ה מושפע מכך, ומשהו בכלל משתנה משום כך. בשל חוסר הידיעה שלנו, וגם חוסר הסבירות במחשבה שזכויות ניתנות להעברה - אינני מוצא בכך כל טעם, ואיני נוהג כלל למסחר בזכויות שבשמיים.
שאלה: האם עשיתי משהו לא ר?: רציתי לדעת, מישהו סיפר לי על מה שקורה לו. הוא אמר לי שה מעניש אותו על משהו שהוא עשה. אמרתי לו בתגובה: "איך אתה יודע שהוא מעניש אותך?" או משהו בסגנון. השאלה שלי היא האם מותר לי להגיד כזה דבר. האם מותר לי לשאול כזה דבר? הכוונה שלי לא הייתה לזלזל בה או לשפוט אותו. פשוט אני שאלתי אותו איך אתה יודע שמה שקורה לך זה כתוצאה מעונש של ה. האם זה ר לשאול או להגיד כזה דבר?
תשובה: נראה לי כי התגובה שהגבת היא התגובה הנכונה ביותר. הוא אכן יודע שאירע לו דבר מה, אולם הקביעה שלו כי הקב"ה עשה לו את הדבר הזה בגלל הדבר הזה - היא קביעה שראוי לשאול עליה מניין הוא יודע שזה כך.
שאלה: האם מי שלמד את כל השס עם רשי ותוספות הוא בגדר תלמיד חכם?: לכבוד הרב, מה המדרגה (אם ניתן להגדיר זאת כך) של מי שלמד את כל הש"ס עם רש"י ותוספות? האם הוא בגדר תלמיד חכם? האם הוא רב? אברך? האם זו בכלל מדרגה?
תשובה: זו מעלה גדולה ללמוד את כל הש"ס, ולתלמיד חכם נחשב מי שגם יודע את מה שהוא למד.
שאלה: נ-נח-נחמ-נחמן מאומן, מה זה אומר?: לכבוד הרב, כיצד לדעת הרב צריך להתייחס אל אותו פתק אשר מצא הרב ישראל דוב אודסר זצ"ל עם הסיסמא נ-נח-נחמ-נחמן מאומן? מה המשמעות של סיסמא זו? האם הפצת ספרי רבי נחמן מברסב באמצעות אוטו גדול ומוסיקה רועשת היא דרך התורה? האם הרב ישראל דוב אודסר המכונה גם סבא ישראל בפי חלק מחסידי ברסלב, היה תלמיד חכם? באיזה שלב הרב ממליץ על לימוד כתבי רבי נחמן מברסלב ר הלימוד?
תשובה: נושא זה הוא מסוג הנושאים שהכל תלוי באדם עצמו. יש המייחסים לפתק זה משמעות גדולה. ויש, כמוני, שאינם רואים בו חשיבות כלשהי. אדגיש כי אני רואה חשיבות מאוד גדולה במשנתו של ר"נ מבראסלב זצ"ל. לגבי הפצת התורה: לו היינו יודעים כיצד מפיצים את התורה בצורה הטובה ביותר היה ראוי לצאת נגד פעולות שממעיטים אותה. ברם, כיוון שאיני יודע מהיכן הנשמה נכנסת - יעשה כל אחד כרצונו, ואולי יצליח. אני רחוק מאוד מאוד מדרך זו, וסובר שהיא מזיקה - אולם עמדתי זו אינה צריכה להשפיע על מישהו אחר שסובר שזו הדרך הנכונה. אני ממליץ ללמוד את כתבי ר"נ מבראסלב לאור ההשפעה שהאדם חש שהדברים משפיעים עליו. אם הוא חש שהם בונים אותו - שילמד, ואם שהם לא בונים בו דבר, ואפילו מרחיקים אותו - שלא ילמד.
שאלה: טיול לחניכים בשלושת השבועות: הרב אני מדריך בתנועת נוער. עקב מגבלות שונות אוכל לעשות טיול לחניכים רק בתקופת שלושת השבועות (לא בתשעת הימים). הטיול כולל הליכה רבה, כניסה למים בגובה נמוך (מותניים), שינת שטח וכו איני יוצא עם מאבטח האם מותר לעשות טיול מסוג זה בשלושת השבועות? לכאורה אין סכנות בדבר, וכמו כן יש ערך רב לענ"ד לטיול ערכי עם המדריך במקום בזבוז זמן סתמי. מראש אמיתי
תשובה: מותר
שאלה: קיללתי: יש בעיה, בגלל שאסור לקלל את ה אז בגלל שאני מפחד קיללתי במחשבה. בלי כוונה. אני בחיים לא הייתי מקלל בכוונה. בחיים לא הייתי אומר משהו רע על ה. אבל בגלל הפחד אז אני חושב על זה. מה אפשר לעשות? לבקש סליחה? כי אם אני אבקש סליחה אז אני אתחיל לפחד שוב ולעשות את זה שוב ושוב. אני שוב מציין, אני באמת לא מתכוון לזה ולא התכוונתי ומהדברים האחרונים שאני אעשה זה לקלל אותו. מה אפשר לעשות? אני מבקש עזרה.
תשובה: אם אין כוונה, אין למחשבות כפייתיות אלו משמעות. הנח לזה.
שאלה: משבר באמונה: אני כבר ארבע שנים עם משבר באמונה עקב כל מיני טלטלות בחיי. אני מאוד רוצה לחזור לאמונה שהייתה לי פעם מה עושים? תפילות לא מדברות אליי אבל אני מקפידה לדבר עם ה כל יום ומקפידה על מודה אני כשמתעוררת ועל שמע ישראל כשעולה לישון על שמירת שבת אני מקפידה מאוד וגם על כשרות. אך בתחום הצניעות לא אני הולכת עם חולצות לא צנועות. איך אפשר להגביר את האמונה? במיוחד אחרי משברים קשים בחיים?
תשובה: לק"י לך! אני יודע שחיכית לתשובה, ואני בטוח שזה לא קל כשיש משבר אמונה עם כל טלטלות החיים, ואני בהחלט יכול להבין את ההרגשה שאולי דומה למישהו ששומט קרקע מתחת לרגליים שלנו. בזמן כזה אנחנו רוצים לחזור למקום הכי בטוח שהרגשנו   למקום של האמונה שהיתה לנו פעם, לפני כל השאלות שנוצרו עם הטלטלות. אז מה עושים? אני אכתוב אולי תשובה קצרה שאולי תהיה נוראית, לכן אני מבקש שלא תעצרי אחרי המילים האלו, אלא שתמשיכי לקרוא גם אחרי. מה התשובה הקצרה? ממשיכים הלאה. ומה התשובה הארוכה? ב"ה אנחנו, כולנו, גדלים כל הזמן, אבל כל הזמן, במהלך החיים והכלל הזה הוא מפתח להתמודדות הזאת. יש שלבים שונים כאשר החלקים הראשונים נוגעים ביציאה שלנו מהמקום של ילדותיות שרואה את הכל שחור-לבן נפרד לשחור-לבן שמתערבב ועד שמבינים שהכל אפור בעלי גוונים שונים. פתאום מבינים שלא כל מה שמובן באמת מובן אלא בעיקר לא מובן. זה בשכל, וגם ברגש יש את השלבים הללו. ברגש אנו מגלים יותר ויותר רגשות, ניואנסים שונים בתוך הרגשות והכי הזוי   שיכולים לחוות שתי רגשות (או יותר) בו זמנית. זה גם נכון לגבי הגוף   הגובה משתנה, הרוחב משתנה ועוד. האם בדברים האלו אפשר לחזור אחורה? ברור לנו שלא, וגם לא שואפים לחזור אחורה אלא לחיות עם זה, ולא מתוך ברירת מחדל, אלא מרצון. ברגע שזה מגיע למקום אמונה והבנה שלא הכל פשוט, וודאי כשחווים טלטלות, הכל מקבל סימן שאלה אחד גדול יחד עם הרצון העז לחזור אחורה, לאותו חוף מבטחים. אבל אמרנו שאי אפשר לחזור אחורה, אז איך מגיעים לאותו חוף מבטחים? אני אגלה לך סוד, זה שאת ממשיכה בדיבור שלך עם ה  הוא אדיר במצב הזה, וזה אולי מה שאת מחפשת כי זה מבטא את האמונה, את אותו חוף מבטחים. אם את רוצה שניתן לך עצות איך למצוא את הדיבור הזה בתוך מילות התפילה זה בהחלט אפשרי, אך זה באמת נושא אחר. אני גם יכול להבין את נושא הקושי של הצניעות, וזה גם נושא אחר שלא נפתח פה (ואם תרצי אפשר לפתוח את זה בנפרד), אבל זה שאת כותבת על זה מבטא את הקשר שלך למקום שהרגשת כמבטחים עד הקשיים האמוניים וטלטלות החיים. אני חושב שכל זה מראה איך שאת כן רוצה לחזור לחוף המבטחים, אבל החדש מהמקום החדש שלך עכשיו. ברור שאפשר לגעת בזה גם מהמקום של הטלטלות שאת הזכרת, אבל אני חושב שההבנה שאנחנו צועדים קדימה יכול גם כן לעזור. איך? מתוך אמונה. אבל זה בדיוק הבעיה! בעיה? לא בדיוק. קושי. אם אנחנו מבינים שזה לא בעיה אלא קושי, גדר שאנחנו רוצים לעבור או שבמציאות עצמה יש שיעור אמונה, ההיבט הוא אחר ומתוך כך גם הצורה שבה אנו מתמודדים. לכן, העצה הכי טובה זה להסתכל בעין טובה על הקשים והמשברים ולראות איך אנחנו צומחים מזה ומתוך כך מגיעים לחוף המבטחים ולאמונה שהיתה לך, רק הרבה יותר גדולה ורחבה. אני יודע שזה נשמע לא פשוט, אבל הבאנו עצה שהיא כללית והיא בעצמה כלל. ברור שאפשר להציע ספרים ללמוד ועוד עצות דברים שאפשר לעשות, אך זה מה שנקרא  ספתח. אני מקווה שהתשובה נתנה הארה וקצה חבל כדי להתמודד עם משברי וקשיי החיים ולהתחזק באמונה. את מוזמנת לכתוב לנו אם תרצי שנרחיב ונוסיף, בנושא זה או בנושאים אחרים. נתנאל netanelweil gmail.com
שאלה: בלניות: האם עובדת ניקיון במקווה שהיא גם בלנית יכולה לקיים גם מצוות טהרת נפטרים? האם לאחר טהרת נפטרת עליה להמתין זמן מה בטרם תוכל לנקות מקווה או לשמש כבלנית? ואם כן, כמה זמן? מראש,
תשובה: אלו לא שאלות הלכתיות. מבחינה הלכתית היא לא צריכה להמתין זמן כלשהו בין פעילות זו לאחרת, לאור האמור בשאלה. אולם, צריך לבחון גם היבטים אנושיים, הן כלפיה, והן כלפי הנשים הבאות לטבול. בזה אני פחות מומחה, וכדאי לשאול את הנשים על עמדתן.
שאלה: זמני שמירת בשר וחלב: כמו רבים כיום בארץ, עשיתי גם אני ניתוח לקיצור קיבה. שלא כמו רובם, עשיתי ניתוח מעקף קיבה, דבר המשאיר קיבה בגודל של כ-50 סמ"ק בלבד. בגודל כזה המזון נשאר בקיבה מספר דקות בלבד. שאלתי היא, האם במצב ייחודי זה, חייבים עדיין לשמור על הפרדת שש שעות בין בשר לחלב? או, שבמצב כזה ניתן לקצר את זמן ההפרדה?
תשובה: אני לא מכיר התייחסות הלכתית שונה לנושא זה. הדבר נובע בין השאר מהעובדה שחלק מדיני ההרחקה נעוץ גם בנושאי שיירים שבין השיניים, וזה לא קשור כלל לגודל הקיבה. ושמחה מחודשת
שאלה: ניפוי קמח: עליכם אשמח אם תסבירו את נושא הניפוי בקמח מלא, שהרי בנפה רגילה 50 לא הכל עובר ואם מגדילים את גודל החורים בנפה גם חרקים קטנים יעברו,בקיצור אשמח להסבר,
תשובה: השאלה שלך בעצם מסבירה את הכל. המספר שכתוב על הנפה הוא מספר החורים שיש בשורה אחת של חורים לאורך של אינץ  (2.54 כ"מ). אנו בארץ קוראים לזה מ"ש, אבל במדד בינלאומי קוראים לזה GG. מובן הדבר שכל שיש יותר חורים באורך אינץ  החורים יהיו יותר קטנים. ולכן נפה של 70 מ"ש היא יותר "טובה" מנפה של 50 מ"ש, בגלל שהמידה המאד קטנה של החורים לא יתנו לחרקים לעבור. זה מצד אחד, אבל מצד שני גם הקמח לא יעבור, ואם כן זה לא מעשי להשתמש לנפה זו לקמח מלא. אבל יש גם בעיה הלכתית להשתמש בנפה של 50 מ"ש בגלל שהחרקים יעברו שם. ולכן אנו ממליצים להשתמש בשני סוגי קמח מלא ונמכרים בחנויות שכתוב עליו "ללא צורך בניפוי" 1.קמח בוואקום 2.מקרר (בחנויות טבע) יש אפשרות נוספת: לנפות בנפה של 60 או 70 מ"ש ולברור בעין את הקמח שלא עבר בנפה.
שאלה: גבולות א"י: ערב טוב הרב האם ירדן נחשב לחו"ל?
תשובה: אני מבין שהכוונה היא למדינת ירדן. היא נחשבת לחלק מארץ ישראל ההלכתית, אך ברמה נמוכה יותר, שכן היא נמצאת מעבר לירדן בצד המזרחי.
שאלה: שכר מצוות: הרב מצטער שאני גוזל שוב מזמנך קראתי את תשובתך ורק רציתי להיות בטוח שהבנתי. אני לא צריך לבקש בחזרה שכר מצוות שהעברתי למשהו על פי המחשבה בראש בלבד נכון? ו על תשובתך לשאלה הקודמת.
תשובה: כדי להעביר שכר מצוות צריך עוד שותף, והוא הקב"ה, ששכר המצוות שלו הוא, ואין אנו יודעים כלל את הדרכים בהן הוא פועל. ההנחה שניתן להעביר שכר מצוות לפי רצונו של אדם - יכולה להיות נכונה ויכולה להיות לא נכונה באותה מידה. אני מציע לא להיכנס כלל לעולם זה, ולא לחפש "פסיקות הלכתיות" בנושא העברת שכר מצוות, אלא פשוט לעשות טוב, ואם רוצים לזכות מישהו - לומדים איתו, מתפללים עליו, או כל דרך אחרת המוכרת לנו מעולמה של תורה. והרבה שמחה
שאלה: קנייית תפילין בימי בין המצרים: חבר מעוניין לרכוש תפילין (אין לו) אבל מכיוון שאנו בפתח ימי בין המצרים שבהם אין מברכים ברכת שהחיינו אני מעוניין לברר כיצד לפעול?
תשובה: לך אין שום בעיה לקנות תפילין בימי בין המצרים. גם לא למי שיש לו כבר תפילין ורוצה חדשות או מהודרות יותר. בכל מקרה לא מברכים  שהחיינו  על תפילין (מכמה סיבות) בציפיה לישועה דוד לוי
שאלה: לגלות לאמא שאני לוקח טרמפים?: הרב! קראתי שאסור לשקר, אבל גם אסור לגלות סוד.משהוא שמישהו לא רוצה שייגלו אסור להגיד. אז רציתי לשאול אותך-אמא שלי לא מסכימה לי לקחת טרמפים ואם היא תגלה את זה זה יהיה נוראי והיא תכעס ממש ותעניש.אז זה שאני לוקחת טרמפים זה סוד.אם אמא שלי שואלת אותי אם לקחתי טרמפ, או איך הגעתי, מה לומר לה?
תשובה: לומר את האמת, ולחדול מלקחת טרמפים כל עוד אתה סמוך על שולחנה. כשתצא מהבית, אינך חייב מצד כיבוד הורים לציית להוראות אישיות על חייך, אלא לדאוג לרווחתם ולדבר בסגנון מכובד.
שאלה: התרת נדרים: הלכתי לכולל מסוים בעירי כדי להתיר נדרים. רב הכולל שמע את נדרי, ומצא לי פתח להתרה. לאחר מכן הלכתי אתו לבית המדרש, שם היו מספר בחורים, הוא אמר להם שכבר פירטתי בפניו את הנדר, ושהוא מצא לי פתח וחרטה (גם לא היה לי נעים לפרט שוב את הנדר). הם ישבו ואמרו לי את הנוסח: "מותר לך.שרוי לך". שמתי לב שהרב שפירטתי בפניו את הנדר, רק עמד לידם (בזמן שישבו), אך לא אמר איתם את הנוסח: "מותר לך.", אלא רק הקשיב. האם הנדרים מותרים באופן זה? שאלתי היא, האם מי שמפרטים בפניו את הנדר, לא צריך להיות אחד מן המתירים, היושבים ואומרים את הנוסח? לכבוד הרב
תשובה: לך אין דרכי להסביר מעשים של אחרים - אם יש לך שאלה על מעשיו - עליך לפנות אליו. אני גם תמה עליך - בענין נדרים החמור ומציאת פתח, שזו מומחיות גדולה, אתה סומך עליו ובענין המקום בו הוא עמד - אינך סומך עליו? בציפיה לישועה דוד לוי
שאלה: צום בתחילת הריון: רציתי לדעת האם אשה בתחילת ההריון צריכה לצום את הצום יז תמוז הקרוב הדחוי אציין שאני מתחילה שבוע 6 בעזרת השם
תשובה: פטורה מן התענית
שאלה: צום י ז בתמוז בהריון: אני בהריון שבוע 18, ב ה. רציתי לדעת האם מותר לי לצום את צום י ז בתמוז? אני מרגישה טוב ב ה.
תשובה: לך הצומות הללו נתקנו על חורבן בית המקדש. לגבי יז תמוז וכד  לענ"ד (ויש הסוברים אחרת) חכמים לא גזרו על הנשים בהריון לצום ולכן את יכולה לאכול ולשתות ורצוי מצד הזדהות עם הציבור לאכול אוכל מזין ולא מעדנים וכד. לגבי תשעה באב חכמים גזרו בפירוש על נשים בהריון ונשים מיניקות (גם מכאן ניתן ללמוד שביז בתמוז הם לא גזרו) בציפיה לישועה דוד לוי לשאלות דחופות מומלץ להתקשר אלי הביתה 098987548